एक्सभिडियोज
एक्सभिडियोज, एक अश्लील भिडियो साझेदार गर्ने र हेर्ने वेबसाइट हो। सन् २००७ मा फ्रान्सको पेरिसमा स्थापित, वेबसाइट हाल चेक कम्पनी डब्ल्युजिसिजेट होल्डिङमा दर्ता गरिएको छ।  यो सबैभन्दा धेरै भ्रमण गरिएको अश्लील वेबसाइट हो र विश्वमा ११औँ सबैभन्दा धेरै भ्रमण गरिएको वेबसाइट हो। 

डब्ल्युजिसिजेट होल्डिङसँग ब्याङ ब्रोज, डिडिएफ नेटवर्क, पेन्टहाउस, प्राइभेट मिडिया ग्रुप, र एरोगेम्सको पनि स्वामित्व कायम छ र कानूनी अश्लील ब्रान्ड अन्तर्गत सङ्ग्रहित उत्पादनहरूमा नियन्त्रण गर्ने गर्दछ।

इतिहास 
एक्सभिडियोज फ्रान्सेली स्टेफिनी माइकल पाकाउडद्वारा सन् २००७ मा फ्रान्सको पेरिसमा स्थापित भएको थियो। एक्सभिडियोजले अश्लील चलचित्र सङ्ग्रहकर्ताको रूपमा काम गर्दछ। एक्सभिडियोजले युट्युबले सामान्य सामग्रीको लागि पहुँच प्रदान गरेजस्तै गरि, अश्लील सामग्रीहरूमा समान रूपमा पहुँच दिन्छ।  व्यावसायिक भिडियोहरूबाट भिडियो समग्रीहरू अपरिपक्व र अन्य प्रकारका सामग्रीहरूसँग मिश्रित हुन्छन्।  सन् २०१२ सम्म, एक्सभिडियोज विश्वको सबैभन्दा ठूलो अश्लील वेबसाइट थियो, जहाँ प्रति महिना १० अर्ब पृष्ठ हेरिएका थिए। 'माइन्ड गीक'का मालिक फाबियन थलमानले अश्लील वेबसाइटहरूको एकाधिकार सिर्जना गर्नका लागि सन् २०१२ मा एक्सभिडियोज खरिद गर्ने प्रयास गरेका थिए। एक्सभिडियोजका फ्रान्सेली मालिकले १२ करोड अमेरिकी डलर भन्दा बढीको बताइएको प्रस्तावलाई अस्वीकार गरेका थिए। सन् २०१४ मा, एक्सभिडियोजले विवादास्पद रूपमा सामग्री प्रदायकहरूलाई उनीहरूको खाताबाट भिडियोहरू मेटाउने वा उनीहरूको खाताहरू तुरुन्तै बन्द गर्ने अधिकार त्याग्न वाचा गर्न बाध्य पार्ने प्रयास गरेको थियो।

वेब ट्राफिक र ववयस्क वेबसाइटको बरीयता 
अगस्ट २०२१ सम्ममा, एक्सभिडियोज सबैभन्दा धेरै हेरिएको अश्लील वेबसाइट थियो र सिमिलर वेबद्वारा क्रमबद्ध रूपमा विश्वमा सबैभन्दा धेरै हेरिएको सातौँ वेबसाइट थियो।

एक्सएनएक्सएक्स, डब्ल्युजिसिजेट होल्डिङको स्वामित्वमा रहेको अर्को वेबसाइट, समग्रमा दशौँ सबैभन्दा धेरै भ्रमण गरिएको वेबसाइट हो र अश्लील श्रेणीमा दोस्रो सबैभन्दा धेरै भ्रमण गरिएको वेबसाइट हो।  एक्सभिडियोज र एक्सएनएक्सएक्स दुबै सन् २०२१ मा भर्चुअल रियालिटी भिडियोहरूको लागि विश्वको सबैभन्दा धेरै भ्रमण गरिएका वेबसाइटहरू थिए।

यो पनि हेर्नुहोस् 

 धेरै भ्रमण गरिएका वेबसाइटहरूको सूची

सन्दर्भ सामग्रीहरू 

प्रागका आधारित कम्पनीहरू